Սամուել Էտո'Օ

**Սամուել Էտո'ո Ֆիս** (, ), կամերունցի ֆուտբոլիստ, հարձակվող, Կամերունի հավաքականի նախկին խաղացող։

## Ակումբային կարիերա
### Մալյորկա
Արդեն 2000 թվականին Սամուել Էտո'ոն մասնակցել էր Չեմպիոնների Լիգայի 3 մրցաշրջանի։ Չնայած այս փաստի, Էտո'ոն չկարողացավ տեղ գտնել Ռեալ Մադրիդի հիմնական կազմում և ստիպված էր կնքել պայմանագիր Մալյորկայի հետ։ Նա 19 խաղից խփելով 6 գնդակ հիացրել էր Մալյորկայի ղեկավարությանը և գնեցին իրավունք ձեռք բերելու Էտո'ոյին։
Սամուելը մասնակցեց ԱԱ-2002 երեք հանդիպման, և խփեց հաղթական գոլը Սաուդյան Արաբիայի հետ խաղում։ Մալյորկայում հանդես գալով Էտո'ոն իր տեղը ապահով էր Լա Լիգայի ամենաարդյունավետ հարձակվողների շարքում։ 2003 թվականին Իսպանիայի գավաթի եզրափակիչում Էտո'ոյի հեթ-տրիքի շնորհիվ Մալյորկան հաղթեց Ռեկրատիվոին 3:0 հաշվով։ 2003/04 մրցաշրջանում Էտո'ոյի շնորհիվ Մալյորկան կարողացավ անցնել ՈՒԵՖԱ-ի գավաթի 4 փուլ։ Այդ մրցաշրջանում Էտո'ոն խփեց 17 գնդակ։ Դրանից հետո Լա Լիգայում Էտո'ոյի գոլերի քանակը հասավ 54-ի 133 խաղից, և այդ ամեն 4.5 տարում։ Այս մրցաշրջանի արդյունքում Էտո'ոն ճանաչվեց լավագույն աֆրիկացի ֆուտբոլիստ։
2004 թվականի օգոստոսի 12-ին Էտո'ոն տեղափոխվեց Բարսելոնա 24 միլիոն եվրոյով։

### Բարսելոնա
2004 թվականի օգոստոսի 29-ին Էտո'ոն առաջին անգամ դուրս եկավ խաղադաշտ կատալոնական ակումբում։ Այդ խաղը 2004/05 մրցաշրջանի առաջին տուրն էր Ռասինգի դեմ, և հենց այդ խաղում էլ Էտո'ոն խփեց իր առաջին գոլը Բարսայի համար, իսկ խաղը ավարտվեց 2:0 հաշվով։ Մրցաշրջանի վերջում Բարսելոնան դարձավ Իսպանիայի առաջնության և Սուպերգավաթի հաղթող։ 2005 թվականի նոյեմբերի 2-ին Բարսելոնան հաղթեց հունական Պանատինաիկոսին 5:0 հաշվով, և այդ խաղում Էտո'ոն կատարեց իր առաջին հեթ-տրիքը Բարսելոնայի կազմում։ Նա դարձավ առաջնության լավագույն հարձակվող։ Դրանից բացի Էտո'ոն դարձավ նաև 2005/06 թվականի Չեմպիոնների Լիգայի լավագույն հարձակվող։ Հենց այդ մրցաշրջանում Բարսան կրկնեց 2004/05 մրցաշրջանի արդյունքները և դարձավ Իսպանիայի առաջնության և Սուպերգավաթի հաղթող, նաև հաղթելով Չեմպիոնների Լիգան։ 2006/07 մրցաշրջանը ձախողվեց թե ֆուտբոլիստի, թե ակումբի համար։ Էտո'ոն այդ մրցաշրջանում ստանում էր լուրջ վնասվածքներ և չէր կարող հաճախակի խաղալ։ Իսկ Բարսելոնան այդ մրցաշրջանում չհաղթեց ոչ մի մրցաշար։ 2007/08 մրցաշրջանի սկզբում Սամուելը ստանում է լուրջ վնասվածք և կարողանում է խաղալ միայն առաջնության երկրորդ կեսում։ Նրա շնորհիվ երկրորդ կեսին Բարսան կարողացավ մրցաշարային աղյուսակում մոտենալ Մադրիդի Ռեալի։ Սակայն Ռեալը դարձավ չեմպիոն։ Իսկ Չեմպիոնների Լիգայում Բարսելոնան հասավ մինչև կիսաեզրափակիչ, որտեղ պարտվեց Մանչեսթեր Յունայթեդին։ 2008 թվականի ամռանը Բարսելոն սկսես գլխավորել Խոսեպ Գվարդիոլան։ Էտո'ոն չկարողացավ լավ հարաբերություններ հաստատել նոր մարզիչի հետ, և Գվարդիոլան որոշեց, որ պետք է հրաժարվել ֆուտբոլիստից, նաև Ռոնալդինյոյից և Դեկուից։ Վերջին երկուսը լքեցին ակումբը հենց այդ տարի, իսկ Էտո'ոն ևս մեկ մրցաշրջան անցկացրեց Բարսայի կազմում։ Նա դարձավ հաջողակ ակումբի համար և կարևոր դեր Մեսսի և Անրիի հաձակվողական շարքում։ 2009 թվականի ամռանը Բարսայում 5 տարի անցկացնելուց հետո, Էտո'ոն լքում է ակումբը։

### Ինտեր
150px|մինի|ձախից
2009 թվականի հուլիսի վեջին Զլատան Իբրահիմովիչի տրանսֆերի համար երկար բանակցելուց հետո, Սամուել Էտո'ոն տեղափոխվում է Ինտեր, իսկ Զլատանը Բարսելոնա։ Տրանֆերի համար Բարսելոնան ավելացրեց 46 միլիոն եվրո։ Էտո'ոն ստորագրեց 5 տարվա պայմանագիր Ինտերի հետ։ Էտո'ոն իր նորամուտը նշեց Ինտերում օգոստոսի 8-ին Իտալիայի Սուպերգավաթում Լացիոյի դեմ հանդիպման ժամանակ։ Այդ խաղում Էտո'ոն խփեց իր առաջին գնդակը Ինտերի կազմում, բայց պարտվեցին 1:2 հաշվով։ Հոկտեմբերի 29-ին Պալերմոյի դեմ հանդիպման ժամանակ Էտո'ոն խփեց երկու գնդակ մրցակցի դարպասը և Ւնտերը հաղթեց 5:3 հաշվով։ Մարտի 24-ին նույնպես Էտո'ոյի 2 գնդակի շնորհիվ հաղթում են Լիվորնոյին։ Այդ մրցաշրջանում Ինտերը հաղթեց Իտալիայի առաջնությունը, Իտալիայի գավաթը և Չեմպիոնների լիգան։

2010 թվականի օգոստոսի 21-ին Իտալիայի Սուպերգավաթի շրջանակներում Ռոմայի դեմ հանդիպման ժամանակ Էտո'ոյի 2 գոլը հաղթանակ բերեց Ինտերին։ Խաղը ավարտվեց 3:1 հաշվով։ Այս մրցաշրջանում Էտո'ոն հաճախ էր դուբլեր կատարում՝ սեպտեմբերի 19-ին Պալերմոյի դեմ (2:1), սեպտեմբերի 22-ին Ջենոայի դեմ (3:2), հունվարի 15-ին Բոլանիայի դեմ (4:1), փետրվարի 6-ին Ռոմայի դեմ (5:3), մարտի 6-ին Ջենոայի դեմ (5:2) ևս մեկ դուբլ Իտալիայի գավաթի եզրափակիչում Պալերմոյի դեմ (3:1)։ Կային նաև հեթ-տրիքներ՝ սեպտեմբերի 29-ին Չեմպիոնների Լիգայի շրջանակներում 4:0 հաշվով Ինտերը հաղթեց Վերդերին։ 2010 թվականի դեկտեմբերի 19-ին Էտո'ոն անցավ Պեդրոյի ռեկորդից, դարձավ աշխարհի առաջին ֆուտբոլիստը, որ կարողացավ դառնալ գոլի հեղինակ 7 մրցաշարներում։ Նա դառնում էր գոլի հեղինակ Իտալիայի առաջնությունում, Գավաթում և Սուպերգավաթում, Չեմպիոնների Լիգայում, ՀԱՀ-ի աշխարհի առաջնությունում, Աֆրիկայի ազգային գավաթում։

### Անժի
200px|մինի|աջից
2011 թվականի հուլիսին Մախաչկալայի Անժին Էտո'ոյին առաջարկում է 22 միլիոն եվրո մրցաշրջանի համար։ Էտո'ոն հրաժարվեց, քանի որ ուզում էր հաղթել Չեմպիոնների Լիգան, իսկ Անժին հանդես չէր գալիս այնտեղ։ Այնուամենայնիվ, մեկ ամսից հայտնվում է տեղեկություններ, որ Էտո'ոն կարող է հայտնվել ռուսական ակումբում, որը առաջարկում էր 29 միլիոն եվրո տրանսֆերի համար, և պայմանագիր, որտեղ տարեկան վճարը կազմում էր 28.8 միլիոն եվրո։ Օգոստոսի 23-ին հայտարարվեց, որ կամերունցին համաձայնվել է Անժի հետ պայմանագիր կնքել։ Հաջորդ օրը Էտո'ոն կնքեց 3 տարվա պայմանագիր մախաչկալական ակումբի հետ։

Նորամուտը տեղի ունեցավ Ռուսաստանի առաջնությունում Ռոստովի դեմ հանդիպման ժամանակ, որտեղ Էտո'ոն փոխարինվեց 58-րդ րոպեին և 22 րոպե անց Յուրի Ժիրկովի փոխանցմամբ կարողացավ դառնալ գոլի հեղինակ։

Անժիում Էտո'ոն դարձավ 5 դուբլի հեղինակ՝ 2012 թվականի հուլիսի 26-ին հունգարական Հոնվեդի դեմ խաղում, 2012 թվականի օգոստոսի 10-ին Վիտնեսի դեմ խաղում, 2012 թվականի օգոստոսի 26-ին Մորդովիի հետ խաղում, 2012 թվականի սեպտեմբերի 16-ին Կրասնոդարի դեմ խաղում և 2012 թվականի հոկտեմբերի 4-ին Եվրոպայի Լիգայի շրջանակներում, շվեյցարական Յանգ Բոյսի դեմ խաղում։

2013 թվականի հունիսին Սամուել Էտո'ոն «Чемпионат.com» և ՌՖՊԼ կողմից արժանացավ Ռուսաստանի առաջնության լավագույն խաղացող։ Կամերունցու պրոֆիլը դարձավ ամենահաճախվածը ՌՖՊԼ կայքում 2011-2013 թթ.:

### Չելսի
2013 թվականի օգոստոսի վերջին Էտո'ոն տեղափոխվեց Լոնդոնի Չելսի Վիլլիանի հետ միսաին (ով նույնպես խաղում էր Անժիում)։ Գործարքը կազմեց 2 միլիոն ֆունտ ստերլինգ։ Նորամուտը նշեց Էվերտոնի դեմ խաղում, որտեղ Չելսին պարտվեց 1:0 հաշվով։ Չելսիի կազմում իր առաջին գոլը խփեց Կարդիֆ Սիթի դեմ խաղում։ Նոյեմբերի 6-ին կատարեց դուբլ Շալկեի դեմ խաղում։ 2013 թվականի դեկտեմբերի 29-ին Էտո'ոյի գոլով Չելսին կարողանում է հաղթել Լիվերպուլին 2:1 հաշվով։ 2014 թվականի հունվարի 19-ին դարձավ հեթ-տրիքի հեղինակ Մանչեսթեր Յունայթեդի դեմ խաղում (3:1)։

### Էվերտոն
2014 թվականի օգոստոսի 26-ին հայտարարվեց, որ Էտո'ոն կնքել է 2 տարվա պայմանագիր Էվերտոնի հետ։ 2014 թվականի օգոստոսի 30-ին ֆուտբոլիստը Էվերտոնի կազմում առաջին խաղն է անցկացնում Չելսիի դեմ խաղում, որտեղ փոխարինման է դուրս գալիս և դառնում է գոլի հեղինակ, գրավել իր նախկին ակումբի դարպասը։

## Վիճակագրություն
### Ակումբային
2015 թվականի մարտի 7-ի դրությամբ

### Հավաքականում
2010 թվականի հունիսի 30-ի դրությամբ

## Նվաճումներ
### Ակումբային
#### Մալյորկա
 Մալյորկա
* Իսպանիայի գավաթի մրցանակակիր (**1**)։ 2003
* **Արդյունքում 1 մրցանակ**

#### Բարսելոնա
 Բարսելոնա
* Լա Լիգայի չեմպիոն (**3**)։ 2004/05, 2005/06, 2008/09
* Իսպանիայի գավաթի մրցանակակիր (**1**)։ 2009
* Իսպանիայի Սուպերգավաթի մրցանակակիր (**2**)։ 2005, 2006
* Չեմպիոնների Լիգայի հաղթող (**2**)։ 2006, 2009
* **Արդյունքում 8 մրցանակ**

#### Ինտեր
 Ինտեր Միլան
* Սերիա Ա հաղթող (**1**)։ 2009/10
* Իտալիայի գավաթի մրցանակակիր (**2**)։ 2010, 2011
* Իտալիայի Սուպերգավաթի մրցանակակիր (**1**)։ 2010
* Չեմպիոնների Լիգայի հաղթող (**1**)։ 2010
* Ակումբային առաջնության հաղթող (**1**)։ 2010
* **Արդյունքում 6 մրցանակ**

### Հավաքականում
 **[[Կամերունի ֆուտբոլի ազգային հավաքական|Կամերունի հավաքական]]**
* Աֆրիկայի ազգային գավաթի մրցանակակիր (**2**)։ 2000, 2002
* Օլիպիական չեմպիոն (**1**)։ 2000
* **Արդյունքում 3 մրցանակ**

### Անհատական
* Լավագույն երիտասարդ աֆրիկացի ֆուտբոլիստ (**1**)։ 2000
* Տարվա աֆրիկացի ֆուտբոլիստ (**4**)։ 2003, 2004, 2005, 2010
* Լա Լիգայի լավագույն ռմբարկուն (**1**)։ 2005/06 (26 գոլ)
* Տարվա թիմը ըստ ECM-ի (**4**)։ 2005, 2006, 2009, 2011

## Անձնական կյանք
Էտո'ո'ոն ունի երկու եղբայր, որոնք նույնպես ֆուտբոլիստ են՝ Դավիթ Էտո'ո և Էթիեն Էտո'ո։ Սամուել Էտո'ոն ունի չորս երեխա՝ Մաել, Էթիեն, Սիեն և Լինն։ 2007 թվականից ամուսնացած է Ջորջետայի հետ ով Սիենի և Լիննի մայրն է, նրանք ապրում են Փարիզում

## Ծանոթագրություններ

## Արտաքին հղումներ
* Ֆուտբոլիստի պրոֆիլը  *Chelsea-fc.ru* կայքում 
* Ֆուտբոլիստի պրոֆիլը *Chelseafc.com* կայքում 
* Ֆուտբոլիստի պրոֆիլը  *Fifa.com* կայքում 
* Ֆուտբոլիստի պրոֆիլը *Worldfootball.net* կայքում 
* Ֆուտբոլիստի պրոֆիլը *Football-lineups.com* կայքում 

Կատեգորիա:2000 թվականի Ամառային օլիմպիական խաղերի չեմպիոններ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անժիի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կամերունի հավաքականի ֆուտբոլիստներ
Կատեգորիա:Կամերունցի ֆուտբոլիստներ
Կատեգորիա:Մալյորկայի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ